IRUHIN ANANIN BARAEN LUK 1\nIruhin Ananin Yopinyi Baraen Luk Nenyem Iri\nBanenyi Baraen Um Luk\n1:1-4 Nyarik iri baraen\n1:5—2:52 Jon nenek baptaisumesh iri natogur aria Maria kwobuki Jisas\n3:1-20 Jon nenek baptaisumesh iri nagabeman yah Jisas\n3:21—4:12 Jisas nenek baptais aria Satan nanaki nakwiraehan um nunek yoweishi inahos\n4:13—9:50 Jisas nanak shokugi nahobig Galili nakripesh Iruhin ananin baraen aria nagabe arugeh haesh iri arpesh\n9:51—19:27 Jisas nakutukuk shokugi nahobig Galili aria natanam nanak Jerusalem nakripesh Iruhin ananin baraen\n19:28—23:56 Jisas nanak Jerusalem nakripesh yopinyi baraen aria eshesh Juda esheshim debeimi henekuman baraen aria han henek nyiluman rowog kruse nagok\n24:1-53 Jisas wata nakitak aria nekesh mour ananish disaipel\n8-9 Arigaha aria anah nyumnah douk Sekaraia nani ananip awirop amam pris amamih nyumneh um hunek mour numun Iruhin ananit debeiti urupat um hatogur. Aria amam henek enesh eshudok hagipesh ehudok amamih aih um hudukemesh um ta meini pris nurik nuwish nunek ofa um eshudok nuko Iruhin. Aria ahudok nyumnah, Sekaraia nenek uhwin um nuwish Debeini ananit debeiti urupat um nuweh eshudok sheisik wosik iri um nunek ofa nuko Iruhin um enyudok alta. Amam henekesh namudok aria anan nawish numun Debeini ananit debeiti urupat. Aria Sekaraia neyotu numun nape nuweh eshudok nenek ofamesh nako Iruhin aria Iruhin nape natrun. 10 Aria abudok nyutob nawish nuweh eshudok obi nyutob, ihishmorim arpesh shenek lotu um Iruhin iri shantorum shape aduk shape shenek beten.